**Kūrybos sritys ir būdai. Kūrybos ir kūrybiškumo apibrėžimo problema. Kūrybos psichologija kitų kūrybą nagrinėjančių disciplinų kontekste. Kūrybos psichologijos tyrimo metodai**

**Paskaitos medžiaga**

**Ką reikia mokėti:**

* Pateikti ir pagrįsti sau priimtiną kūrybos apibrėžimą; palyginti jį su kitais galimais apibrėžimais
* Paaiškinti, kurios kūrybos apibrėžimo sąvokos yra problemiškos ir kuo pasireiškia tas problemiškumas
* Pateikti kūrybos įvairiose gyvenimo srityse pavyzdžių ir paanalizuoti juos kūrybos apibrėžimo požiūriu.
* Papasakoti apie pagrindinius kūrybos metmenis (kūrėjas, procesas, produktas ir/ar kt.) ir tyrimo klausimus, susijusius su kiekvienu iš jų
* Paaiškinti, kas yra kūryba iš didžiosios “K” ir kūryba iš mažosios “k”
* Paaiškinti, kas yra 3 P – 6 P (anglų k.) kūrybos teorijose
* Nusakyti kūrybos psichologijos specifiką kitų kūrybą nagrinėjančių disciplinų kontekste.
* Apibūdinti pagrindinius kūrybos psichologijos metodus.

**Smalsiems – lengvai prieinami papildomi (neprivalomi) šaltiniai:**

* Straipsnelis žurnale „Nature“, kuriame pirmą kartą pristatyta DNR struktūra, kuri vėliau buvo visuotinai pripažinta: <http://www.nature.com/nature/dna50/watsoncrick.pdf>
* Kūrybos ir kūrybiškumo apibrėžimų pavyzdžiai: <http://www4.uwsp.edu/education/lwilson/creativ/define.htm>; <http://members.optusnet.com.au/charles57/Creative/Basics/definitions.htm>
* TED kalbos apie kūrybiškumą: <http://www.ted.com/talks/tags/creativity>
* Apie Mobijaus juostą – geometrinį atradimą, vėliau daugelyje sričių pritaikytą praktiškai: <http://www.daviddarling.info/encyclopedia/M/Mobius_band.html>

**Klausimai ir užduotys**

1. Pateikite ir palyginkite tarpusavyje bent porą jums žinomų kūrybos apibrėžimų. Kurie, jūsų manymu, šių apibrėžimų skirtumai yra esminiai?
2. Paaiškinkite, kodėl yra sunku tiksliai apibrėžti kūrybą.
3. Pateikite jums labiausiai priimtiną kūrybos apibrėžimą. Kuo jis skiriasi nuo jums žinomų kitų autorių apibrėžimų? Kokios, jūsų manymu, yra jūsų apibrėžimo stipriosios ir silpnosios pusės?
4. Paaiškinkite, kurios jūsų pateikto kūrybos apibrėžimo sąvokos yra diskutuotinos ir kodėl.
5. „Kūrybiškumas yra gebėjimas sudaryti naujas kombinacijas, turinčias socialinę vertę.“ Henry Miller. Palyginkite šį apibrėžimą su kitais jums žinomais. Kurios H. Millerio apibrėžimo vietos yra labiausiai diskutuotinos?
6. Parinkite metaforą kūrybai. Į ką jums yra panašiausia kūryba?
7. Internete suraskite bent kelias įdomiai išreikštas kūrybines idėjas. Pagalvokite, kuo būtent šiais atvejais pasireiškė kūrybiškumas? Kuo šios idėjos patraukia?
8. Sugalvokite kūrybinę idėją, kurią galėtumėte įgyvendinti šį pusvalandį. Įgyvendinkite ją.
9. Papasakokite apie pagrindinius kūrybos metmenis: kūrėjas, procesas, produktas. Kokie tyrimo klausimai yra siejami su kiekvienu iš jų? Kurie iš šių klausimų jums pačiam/pačiai yra įdomiausi? Kurie iš šių klausimų lengviausiai, o kurie sunkiausiai pasiduoda objektyviam moksliniam tyrinėjimui?
10. Paaiškinkite, kas yra kūryba iš didžiosios “K” ir kūryba iš mažosios “k”. Pateikite pavyzdžių.
11. Paaiškinkite, kas yra 4 P arba 6 P (anglų k.) kūrybos teorijose.
12. T. Edisonas išrado kaitinimo lemputę. Išnagrinėkite šį kūrybos pavyzdį pagal 6 P modelį.
13. Pateikite ir pagrįskite sau priimtiną kūrybos matmenų, ir kūrybos tyrimuose keliamų klausimų schemą.
14. Užpildykite lentelę apie kūrybos psichologijos metodus:

|  |  |  |
| --- | --- | --- |
|  | Privalumai | Trūkumai |
| Eksperimentinė strategija |  |  |
| Aprašomoji strategija |  |  |

1. Ar tiesa:

Savistaba grįsti duomenys kūrybos psichologijoje yra praktiškai nenaudojami dėl nepatikimumo.

1. Trijų P modelis kūrybos psichologijoje apibūdina
2. „kertinius“ metodinius principus, į kuriuos svarbu atsižvelgti norint gauti validžius tyrimų rezultatus;
3. potyrius, kuriuos, tyrimų duomenimis, dažniausiai išgyvena žmonės kūrybos proceso metu;
4. matmenis, kurie padeda aiškiau apibūdinti kūrybos tyrimų klausimus;
5. garsiausias kūrybos psichologijos teorijas, kurios, daugelio autorių nuomone, papildo viena kitą, apibūdindamos kūrybą.

.